b"\n_START_ARTICLE_\nT\xc3\xa1rsilo Piles i Guaita\n_START_SECTION_\nBiografia\n_START_PARAGRAPH_\nAbans de comen\xc3\xa7ar amb la seua carrera pol\xc3\xadtica, Piles va treballar al Banc de Val\xc3\xa8ncia fins a l'any 1991, quan va demanar l'exced\xc3\xa8ncia per dedicar-se completament al seu c\xc3\xa0rrec de regidor._NEWLINE_L'any 1982 va participar en la fundaci\xc3\xb3 d'Uni\xc3\xb3 Valenciana al costat d'altres pol\xc3\xadtics com ara Miquel Ram\xc3\xb3n i Izquierdo o Vicent Gonz\xc3\xa1lez i Lizondo._NEWLINE_Va ser regidor a l'Ajuntament de Val\xc3\xa8ncia i posteriorment, va succeir a Gonz\xc3\xa1lez Lizondo com a primer tinent d'alcalde de Val\xc3\xa8ncia fins al 1995. Des de 1995 va ser candidat a l'alcaldia de Val\xc3\xa8ncia, renovant l'acta de regidor l'any 1995, per\xc3\xb2 perdent-la el 1999, quan UV no aconsegu\xc3\xad cap representaci\xc3\xb3 al consistori. Paral\xc2\xb7lelament i des de l'any 1996, Piles va exercir com a President d'UV a la prov\xc3\xadncia de Val\xc3\xa8ncia, carrec del qual dimit\xc3\xad despr\xc3\xa9s de la davallada electoral del partit a les eleccions del 1999. El mateix any, Piles va competir pel lideratge del partit en unes prim\xc3\xa0ries amb H\xc3\xa8ctor Villalba. Poc despr\xc3\xa9s, i a causa de discrep\xc3\xa0ncies amb la nova direcci\xc3\xb3 del partit encap\xc3\xa7alada per Josep Maria Chiquillo, Piles abandon\xc3\xa0 el partit._NEWLINE_Despr\xc3\xa9s de retirar-se de la pol\xc3\xadtica, Piles va dedicar-se al mercat immobili\xc3\xa0ri. Des de 2009 fins al 2015, va presidir la Fundaci\xc3\xb3 del Val\xc3\xa8ncia CF Tot i que abans ja havia estat conseller d'administraci\xc3\xb3 de l'equip de futbol. L'any 2015 va ser imputat pel delicte d'apropiaci\xc3\xb3 indeguda per les irregularitats amb el negoci de piscifactoria que va fer amb l'exministre i exalcalde de Manises Antoni Asunci\xc3\xb3n."